Баҡый (Белорет районы)

**Баҡый** () — Башҡортостандың Белорет районындағы ауыл. 2010 йылдың 14 октябренә ҡарата халыҡ һаны 73 кеше. Почта индексы — 453552, ОКАТО коды — 80211816006.

## Тарихы

Баҡый ауылына 1711 йылда нигеҙ һалынған.

Баҡый ауылы Стәрлетамаҡ өйәҙе Гәрәй-Ҡыпсаҡ улусына ингән булған. Ул һәм ошо уҡ улустан Норош, Өмөтбай һәм Хәйбулла хәҙер Белорет районына инә. 

Улар араһында халыҡ һәм хужалыҡтар һаны буйынса Баҡый ауылы айырылып торған, унда 1795 йылда 30 йортта 100 кеше йәшәгән. Илле йылдан һуң Баҡыйҙа 358 кеше һәм 80 хужалыҡ иҫәпләнгән. Ауылдың икенсе исеме — Ирмәк.

Тәүге төпләнеүсе һәм уның балалары тураһында мәғлүмәттәр юҡ. 

Халыҡтың төп шөғөлө малсылыҡ булған. Игенселек менән күп шөғөлләнмәгәндәр: 1843 йылда йәшәгән 358 кеше иҫәбенән 96 бот ужым игене сәселгән.

Алтмышынсы йылдарҙа Баҡый ауыл Советында 800-ҙән ашыу кеше иҫәпләнгән. Мәктәптә уҡыусылар һаны 120-гә еткән булған. Мәктәптең интернаты ла булған. Үкенескә күрә, Зөбәй Үтәғолов исемен йөрөткән мәктәп, балалар һаны кәмегәс, 2008 йылда ябылған. Мәктәптә урынлашҡан музей аҙмы-күпме һаҡланған. 

Ауылда китапхана бар.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Белорет): 125 км
* Яҡындағы тимер юл станцияһы (Белорет): 150 км

Белорет районының тау-ташлы төпкөлөндә урынлашҡан ауылға барып етеүе еңел түгел - юлдар хөрт. Етмәһә, оҙаҡ йылдар күрше Ғафури районы яғынан ауылға бара торған юлда Еҙем йылғаһы аша ныҡлы күпер булманы. 2017 йылда, ниһайәт, күпер төҙөлөп бөтөп, файҙаланыуға тапшырылған. Хәҙер уның аша йөк машиналары ла үтеп йөрөй ала.

Ауылды бейк-бейек Йыуанташ, Бизмәнташ, Ҡалыу, Алабейә, Әсҡәт тауҙары уратып алған.

## Билдәле шәхестәр
* Сабир Шәрипов (20.03.1948—31.08.2018), башҡорт яҙыусыһы, журналист һәм тәржемәсе,  Башҡортостан Республикаһының атҡаҙанған мәҙәниәт хеҙмәткәре (1997), Белорет районының Яныбай Хамматов исемендәге (2008) һәм Стәрлетамаҡ ҡалаһының Ғәли Ибраһимов исемендәге премиялар лауреаты.
* Үтәғолов Зөбәй Төхвәт улы (15.09.1913—15.01.1943), Бөйөк Ватан һуғышында һәләк булған яугир, уҡсы, гвардия рядовойы. Советтар Союзы Геройы (1943).
* Әбсәләмов Абдрахман Лут улы (30.05.1913-1973) — 112-се Башҡорт кавалерия дивизияһының 32-се танк полкы автоматсылар ротаһы командиры, 1945 йылдың мартынан дивизия штабы командованиеһының элемтә буйынса өлкән офицеры. Гвардия капитаны.

## Фотогалерея


File:IlshatS Utiagulov.JPG|thumb|Белорет ҡалаһында Баҡый ауылы батыры Зөбәй Үтәғолов бюсы 
File:День памяти Героя Советского Союза Зубая Утягулова в Бакеево. Башкортостан.jpg|thumb|Баҡыйҙа Советтар Союзы Геройы Зөбәй Үтәғоловтың Хәтер кисәһе

File:Въезд в Бакеево - panoramio.jpg|thumb|Баҡый ауылы "ҡапҡаһы"

File:Rocks in village Bakeevo (Beloretsk district).jpg|thumb|Баҡый ауылы янындағы ҡаялар



## Видео
* Рабочая поездка Андрея Иванюты в с.Бакеево и д.Хайбуллино Зигазинского сельсовета
## Иҫкәрмәләр

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* Асфандияров А.З. История сел и деревень Башкортостана и сопредельных территорий. Уфа: Китап, 2009. — 744 с.  ISBN 978–5–295–04683–4

## Һылтанмалар
* 

## Видео
* Чем живет народ в глубинке? Зигазинский сельсовет